Botby

Botby (finsk: Vartiokylä) er en bydel i Helsingfors, Finland. Den består av delområdene Botbyåsen, Botby gård, Botbyhöjden, Kvarnbäcken, Marudd, Östra centrum og Kasåkers industriområde. Botby distrikt omfatter hele bydelen unntatt delområdet Kvarnbäcken, som utgjør et eget distrikt.

Herregården Botby gård nevnes på 1500-tallet. Den nåværende bygningen er fra 1800-tallet. Den benyttes som restaurant.

Botby ble overført fra Helsinge kommune til Helsingfors i 1946. Utbyggingen av Botby til en forstad for Helsingfors begynte på 1920-tallet. På 1960-tallet begynte byggingen av blokker, og i 1982 åpnet Helsingfors metro endestasjonen Östra centrum. I Östra centrum er det et stort kjøpesenter.

 Referanser 

 Eksterne lenker 
 Uppslagsverket Finland, Botby


Kategori:Helsingfors’ bydeler
Kategori:Helsingfors’ distrikter